
ประกาศองค์การบริหารส่วนตำบลพิหารแดง
เรื่อง  ประมูลซื้อรถบรรทุกขยะ ขนาด 6 ตัน 6 ล้อ แบบอัดท้าย
ด้วยระบบอิเล็กทรอนิกส์
…………….......................………………….
ด้วยองค์การบริหารส่วนตำบลพิหารแดง  มีความประสงค์จะประมูลซื้อครุภัณฑ์ยานพาหนะ
ขนส่งรถบรรทุกขยะมูลฝอยแบบอัดท้าย ขนาด 6 ตัน 6 ล้อ แบบอัดท้าย จำนวน 1 คัน ซึ่งมีรายละเอียดคุณลักษณะดังนี้
          เป็นรถยนต์บรรทุกขยะมูลฝอยแบบอัดท้าย ชนิด 6 ล้อ เครื่องยนต์ดีเซล ตอนท้ายหลังเก๋งติดตั้งตู้บรรทุกมูลฝอยและด้านท้ายตู้บรรทุกมูลฝอยติดตั้งชุดอัดมูลฝอยทำงานด้วยระบบไฮดรอลิก โดยตัวรถยนต์และอุปกรณ์ที่ประกอบติดตั้งทุกชนิดเป็นของใหม่ไม่เคยใช้งานมาก่อน
		- ตู้บรรทุกมูลฝอย มีขนาดความจุของตู้ไม่น้อยกว่า 10 ลูกบาศก์เมตร สามารถรับน้ำหนักมูลฝอยได้ไม่น้อยกว่า 5,000 กิโลกรัม
		- น้ำหนักของรถรวมน้ำหนักบรรทุก (G.V.W.) ไม่ต่ำกว่า 12,000 กิโลกรัม
		- ชุดอัดท้ายทำงานด้วยระบบไฮดรอลิก สามารถผลิตแรงดันสูงสุดไม่น้อยกว่า 2,500 ปอนด์ต่อตารางนิ้ว
		- มีโคมไฟสัญญาณวับวาบสีเหลืองไม่น้อยกว่า 1 ดวง
ราคากลางเป็นเงิน 2,300,000.- บาท (-สองล้านสามแสนบาทถ้วน-)รวมภาษีมูลค่าเพิ่มแล้ว
	ข้อกำหนดเงื่อนไขการเสนอราคา
	1.ผู้เสนอราคาจะต้องเป็นผู้ผลิตหรือตัวแทนจำหน่ายโดยตรงจากโรงงานผู้ผลิต หรือได้รับแต่งตั้งจากตัวแทนจำหน่าย ผู้แทนจำหน่ายรถยนต์บรรทุกขยะดังกล่าว โดยมีเอกสารหลักฐานมาแสดงในวันยื่นซอง
	2.ผู้เสนอราคาจะต้องแนบเอกสารการประกอบผลิตตู้บรรทุกมูลฝอยที่ได้รับรองระบบมาตรฐาน มอก. 9001และมอก 14001 ในขอบข่ายการออกแบบและพัฒนา การผลิต การบำรุงรักษาและซ่อมแซม มาแสดงในวันยื่นซอง
	3.ผู้เสนอราคาต้องแนบแค็ตตาล็อคของรถยนต์บรรทุกขยะดังกล่าวให้คณะกรรมการพิจารณาในวันยื่นซอง
	4.ผู้เสนอราคาจะต้องแนบใบอนุญาตแสดงเครื่องหมายมาตรฐานผลิตภัณฑ์อุตสาหกรรมของชุด  ไฮดรอลิก เลขที่ มอก. 975-2538 และหนังสือแต่งตั้งตัวแทนจำหน่ายมาแสดงในวันยื่นซอง
	ผู้มีสิทธิเสนอราคาจะต้องมีคุณสมบัติดังต่อไปนี้
1. เป็นนิติบุคคลผู้มีอาชีพขายพัสดุที่ประมูลซื้อดังกล่าว
2. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อ
แล้ว
3. ไม่เป็นผู้ได้รับเอกสิทธิ์หรือความคุ้มกัน  ซึ่งอาจปฏิเสธไม่ยอมขึ้นศาลไทย  เว้นแต่
รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น

                     4.  ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลพิหารแดงณ  วันประกาศ  หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการประมูลซื้อครั้งนี้ 
		5.  ผู้เสนอราคาจะต้องมีหลักฐานการเป็นตัวแทนจำหน่าย ผู้แทนจำหน่าย ผู้ประกอบหรือผู้ผลิตรถยนต์มาแสดงด้วย
6. นิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่ายหรือแสดงบัญชีรายรับรายจ่ายไม่ถูกต้องครบถ้วนในสาระสำคัญ
7. นิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Government Procurement : e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ
		8. ผู้เสนอราคาได้ที่ได้รับการคัดเลือก  ให้เป็นผู้ชนะการประมูลซื้อฯ  และเข้ามาเป็นคู่สัญญาต้องจัดทำบัญชีแสดงรายรับรายจ่ายและยื่นต่อกรมสรรพากร  และต้องรับจ่ายเงินผ่านบัญชีเงินผ่านบัญชีธนาคาร  เว้นแต่การับจ่ายเงินแต่ละครั้งซึ่งมีมูลค่าไม่เกินสามหมื่นบาท  อาจรับจ่ายเป็นเงินสดก็ได้  และต้องลงทะเบียนระบบอิเล็กทรอนิกส์ของกรมบัญชีกลาง  ตามประกาศคณะกรรมการ ป.ป.ช. เรื่อง  หลักเกณฑ์และวิธีการแสดงรายการรับจ่ายของโครงการที่บุคคลหรือนิติบุคคลเป็นคู่สัญญากับหน่วยงานของรัฐ  พ.ศ.  2554  ประกาศ ณ วันที่  11  สิงหาคม  2554 และหลักเกณฑ์และวิธีการจัดทำและแสดงบัญชีรายรับรายจ่ายของโครงการที่บุคคลหรือนิติบุคคลเป็นคู่สัญญากับหน่วยงานของรัฐ  (ฉบับที่  2)  พ.ศ.  2554  ประกาศ  ณ วันที่  7  ธันวาคม  2554		
		กำหนดยื่นเอกสารการประมูลด้วยระบบอิเล็กทรอนิกส์พร้อมหลักประกันซอง ในวันที่24  สิงหาคม  2558ระหว่างเวลา10.00น. ถึงเวลา11.30น.  ณ ชั้น 1 ศูนย์รวมข้อมูลข่าวสาร   ที่ว่าการอำเภอเมืองสุพรรณบุรีจังหวัดสุพรรณบุรี และแจ้งรายชื่อผู้ค้าที่ผ่านและไม่ผ่านการคัดเลือกเป็นการเฉพาะราย ตั้งแต่วันที่ 27  สิงหาคม  2558 เป็นต้นไป
		กำหนดเสนอราคาโดยวิธีการประมูลด้วยระบบอิเล็กทรอนิกส์ในวันที่4กันยายน 2558ผู้สนใจขอซื้อเอกสารการประมูลด้วยระบบอิเล็กทรอนิกส์ ในราคาชุดละ 	2,000.- บาทได้ที่ทำการองค์การบริหารส่วนตำบลพิหารแดง  อำเภอเมืองฯ จังหวัดสุพรรณบุรีตั้งแต่วันที่4เดือน สิงหาคม 2558ถึงวันที่14เดือน สิงหาคม  2558.หรือสอบถามทางโทรศัพท์ หมายเลข035-450-555-8ในวันและเวลาราชการ  ดูรายละเอียดได้ที่เว็บไซต์  www.gprocurement.go.th

ประกาศ  ณ  วันที่4เดือน สิงหาคม พ.ศ. 2558


(นายจรินทร์   แว่นแก้ว)
                                                       นายกองค์การบริหารส่วนตำบลพิหารแดง
	







เอกสารการจัดซื้อโดยการประมูลด้วยระบบอิเล็กทรอนิกส์  เลขที่  E 1 /2558
จัดซื้อรถบรรทุกขยะ ขนาด 6 ตัน ชนิด 6 ล้อ แบบอัดท้าย
ตามประกาศองค์การบริหารส่วนตำบลพิหารแดงลงวันที่  4เดือน สิงหาคม  พ.ศ.  2558
...............................................................
		ด้วยองค์การบริหารส่วนตำบลพิหารแดง  ซึ่งต่อไปนี้เรียกว่า  “องค์การบริหารส่วนตำบล”  มีความประสงค์จะจัดรถบรรทุกขยะ ขนาด 6 ตัน ชนิด 6 ล้อ แบบอัดท้าย จำนวน 1 คัน รายละเอียดดังนี้
 เป็นรถยนต์บรรทุกขยะมูลฝอยแบบอัดท้าย ชนิด 6 ล้อ เครื่องยนต์ดีเซล ตอนท้ายหลังเก๋งติดตั้งตู้บรรทุกมูลฝอยและด้านท้ายตู้บรรทุกมูลฝอยติดตั้งชุดอัดมูลฝอยทำงานด้วยระบบไฮดรอลิก โดยตัวรถยนต์และอุปกรณ์ที่ประกอบติดตั้งทุกชนิดเป็นของใหม่ไม่เคยใช้งานมาก่อน
		- ตู้บรรทุกขยะมูลฝอย มีขนาดความจุของตู้ไม่น้อยกว่า 10 ลูกบาศก์เมตรสามารถรับน้ำหนักมูลฝอยได้ไม่น้อยกว่า 5,000 กิโลกรัม
		- น้ำหนักของรถรวมน้ำหนักบรรทุก (G.V.W.) ไม่ต่ำกว่า 12,000 กิโลกรัม
		- ชุดอัดท้ายทำงานด้วยระบบไฮดรอลิก สามารถผลิตแรงดันสูงสุดไม่น้อยกว่า 2,500 ปอนด์ต่อตารางนิ้ว
		- มีโคมไฟสัญญาณวับวาบสีเหลืองไม่น้อยกว่า 1 ดวง
ราคากลางเป็นเงิน2,300,000.– บาท(-สองล้านสามแสนบาทถ้วน-)รวมภาษีมูลค่าเพิ่มแล้ว
ซึ่งพัสดุที่จะซื้อนี้ต้องเป็นของแท้  ของใหม่  ไม่เคยใช้งานมาก่อน  ไม่เป็นของเก่าเก็บ  อยู่ในสภาพที่จะใช้งานได้ทันทีและมีคุณลักษณะเฉพาะตรงตามที่กำหนดไว้ในเอกสารประมูลซื้อด้วยระบบอิเล็กทรอนิกส์ฉบับนี้  โดยมีข้อแนะนำและข้อกำหนด  ดังต่อไปนี้
1. เอกสารแนบท้ายเอกสารประมูลซื้อด้วยระบบอิเล็กทรอนิกส์
		1.1  รายละเอียดคุณลักษณะเฉพาะและเงื่อนไขการจัดซื้อ
		1.2  แบบใบยื่นข้อเสนอการประมูลซื้อด้วยระบบอิเล็กทรอนิกส์
		1.3  หนังสือแสดงเงื่อนไขการซื้อและการจ้างด้วยระบบอิเล็กทรอนิกส์
		1.4  แบบสัญญาซื้อขาย
		1.5  แบบหนังสือค้ำประกัน
			(1)  หลักประกันซอง
			(2)  หลักประกันสัญญา
			(3)  หลักประกันการรับเงินค่าพัสดุล่วงหน้า
		1.6  บทนิยาม
			(1)  ผู้ประสงค์จะเสนอราคาหรือผู้มีสิทธิเสนอราคาที่มีผลประโยชน์ร่วมกัน
			(2)  การขัดขวางการแข่งขันราคาอย่างเป็นธรรม	
		1.7  แบบบัญชีเอกสาร
			(1)  บัญชีเอกสารส่วนที่  1
			(2)  บัญชีเอกสารส่วนที่  2
		1.8  บัญชีรายชื่อกรรมการผู้จัดการ/หุ้นส่วนผู้จัดการ
		1.9  บัญชีรายชื่อผู้ถือหุ้นรายใหญ่
		1.10  บัญชีรายชื่อผู้มีอำนาจควบคุม
	2.  คุณสมบัติของผู้ประสงค์จะเสนอราคา
		2.1  เป็นนิติบุคคลผู้มีอาชีพชายพัสดุที่ประมูลซื้อดังกล่าว
		2.2  ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว

		2.3  ไม่เป็นผู้ได้รับเอกสิทธิ์หรือความคุ้มกัน  ซึ่งอาจปฏิเสธไม่ยอมขึ้นศาลไทย  เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
                   ๒.๔  ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลพิหารแดง  ณ  วันประกาศ  หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการประมูลซื้อครั้งนี้
๒.๕  ผู้เสนอราคาจะต้องมีหลักฐานการเป็นตัวแทนจำหน่าย ผู้แทนจำหน่าย ผู้ประกอบหรือผู้ผลิตรถยนต์มาแสดงด้วย
		2.6  ผู้ประสงค์จะเสนอราคาที่จะเข้ามาเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่าย  หรือ  แสดงบัญชีรายรับรายจ่ายไม่ถูกต้องครบถ้วนในสาระสำคัญ
		2.7  ผู้ประสงค์จะเสนอราคาที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อด้วยระบบอิเล็กทรอนิกส์ (e – Government Procurement : e – GP)  ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ
		2.8  ผู้เสนอราคาได้ที่ได้รับการคัดเลือกให้เป็นผู้ชนะการประกวดราคา  และเข้ามาเป็นคู่สัญญาต้องจัดทำบัญชีแสดงรายรับรายจ่ายและยื่นต่อกรมสรรพากร  และต้องรับจ่ายเงินผ่านบัญชีธนาคารเว้นแต่การรับจ่ายเงินแต่ละครั้งซึ่งมีมูลค่าไม่เกินสามหมื่นบาท  อาจรับจ่ายเป็นเงินสดก็ได้  และต้องลงทะเบียนในระบบอิเล็กทรอนิกส์ของกรมบัญชีกลาง ตามประกาศคณะกรรมการ ป.ป.ช.  เรื่อง  หลักเกณฑ์และวิธีการแสดงรายการรับจ่ายของโครงการที่บุคคลหรือนิติบุคคลเป็นคู่สัญญากับหน่วยงานของรัฐ  พ.ศ.  2554  ประกาศ  ณ วันที่  11  สิงหาคม  2554  และหลักเกณฑ์และวิธีการจัดทำและแสดงบัญชีรายรับรายจ่ายของโครงการที่บุคคลหรือนิติบุคคลเป็นคู่สัญญากับหน่วยงานของรัฐ (ฉบับที่  2)  พ.ศ.  2554  ประกาศ  ณ  วันที่  7  ธันวาคม  2554
	3. หลักฐานการแสนอราคา
		ผู้ประสงค์จะเสนอราคาต้องเสนอเอกสารหลักฐาน แยกเป็น  2  ส่วน  คือ
		3.1  ส่วนที่  1  อย่างน้อยต้องมีเอกสารดังต่อไปนี้
			(1)  ในกรณีผู้ประสงค์จะเสนอราคาเป็นนิติบุคคล
				(ก)  ห้างหุ้นส่วนสามัญหรือห้างหุ้นส่วนจำกัด  ให้ยื่นสำเนาหนังสือรับรองการจดทะเบียนนิติบุคคล  บัญชีรายชื่อหุ้นส่วนผู้จัดการ  ผู้มีอำนาจควบคุม  พร้อมรับรองสำเนาถูกต้อง
				(ข)  บริษัทจำกัดหรือบริษัทมหาชนจำกัด  ให้ยื่นสำเนาหนังสือรับรองการจดทะเบียนนิติบุคคล  สำเนาหนังสือบริคณห์สนธิ  บัญชีรายชื่อกรรมการผู้จัดการ  ผู้มีอำนาจควบคุม  และบัญชีผู้ถือหุ้นรายใหญ่  พร้อมรับรองสำเนาถูกต้อง
			 (2)  ในกรณีผู้ประสงค์จะเสนอราคาเป็นบุคคลธรรมดาหรือคณะบุคคลที่มิใช่นิติบุคคล ให้ยื่นสำเนาบัตรประจำตัวประชาชนของผู้นั้น สำเนาข้อตกลงที่แสดงถึงการเข้าเป็นหุ้นส่วน (ถ้ามี) สำเนาบัตรประจำตัวประชาชนของผู้เป็นหุ้นส่วน  พร้อมทั้งรับรองสำเนาถูกต้อง
		(3)  ในกรณีผู้ประสงค์จะเสนอราคาเป็นผู้ประสงค์จะเสนอราคาร่วมกันในฐานะเป็นผู้ร่วมค้า  ให้ยื่นสำเนาสัญญาของการเข้าร่วมค้า  สำเนาบัตรประจำตัวประชาชนของผู้ร่วมค้า และในกรณีที่ผู้เข้าร่วมค้าฝ่ายใดเป็นบุคคลธรรมดาที่มิใช่สัญชาติไทย  ก็ให้ยื่นสำเนาหนังสือเดินทาง หรือผู้ร่วมค้า ฝ่ายใดเป็นนิติบุคคล ให้ยื่นเอกสารตามที่ระบุไว้ใน (1)
		(4)  สำเนาใบทะเบียนพาณิชย์  สำเนาใบทะเบียนภาษีมูลค่าเพิ่ม  พร้อมรับรองสำเนาถูกต้อง
			(5)  บัญชีเอกสารส่วนที่  1  ทั้งหมดที่ได้ยื่นตามแบบในข้อ  1.7 (1)
		3.2  ส่วนที่  2  อย่างน้อยต้องมีเอกสารดังต่อไปนี้

			(1)  แคตตาล็อกและหรือแบบรูปและรายการละเอียดคุณลักษณะเฉพาะตาม  ข้อ 4.4
			(2)  หนังสือแสดงเงื่อนไขการซื้อและการจ้างด้วยวิธีการทางอิเล็กทรอนิกส์โดยต้องลงนามพร้อมประทับตรา  (ถ้ามี)
			(3)  หนังสือมอบอำนาจซึ่งปิดอากรแสตมป์ตามกฎหมายในกรณีที่ผู้ประสงค์จะเสนอราคามอบอำนาจให้บุคคลอื่นทำการแทน
			(4)  หลักประกันซอง  ตามข้อ  5
			(5)  แบบใบยื่นข้อเสนอการประกวดราคาซื้อด้วยวิธีการทางอิเล็กทรอนิกส์
			(6)  บัญชีเอกสารส่วนที่  2  ทั้งหมดที่ได้ยื่นตามแบบในข้อ  1.7  (2)
	4.  การเสนอราคา
		4.1  ผู้ประสงค์จะเสนอราคาต้องยื่นข้อเสนอตามแบบที่กำหนดไว้ในเอกสารประกวดราคาซื้อด้วยวิธีการทางอิเล็กทรอนิกส์  และหนังสือแสดงเงื่อนไขการซื้อและการจ้างด้วยวิธีการทางอิเล็กทรอนิกส์นี้  โดยไม่มีเงื่อนไขใด ๆ  ทั้งสิ้น  และจะต้องกรอกข้อความให้ถูกต้องครบถ้วน  ลงลายมือชื่อของผู้ประสงค์จะเสนอราคาให้ชัดเจน
		4.2  ผู้ประสงค์จะเสนอราคาต้องเสนอกำหนดยืนราคาไม่น้อยกว่า  120วัน  นับแต่วันยืนราคาสุดท้ายโดยภายในกำหนดยืนราคา  ผู้ประสงค์จะเสนอราคาหรือผู้มีสิทธิเสนอราคาจะต้องรับผิดขอบราคาที่ตนเสนอไว้  และจะถอนการเสนอราคามิได้
		4.3  ผู้ประสงค์จะเสนอราคาจะต้องกำหนดเวลาส่งมอบพัสดุไม่เกิน  90วัน  นับถัดจากวันลงนามในสัญญาซื้อขาย				
		4.4 ผู้ประสงค์จะเสนอราคาต้องส่งแคตตาล็อกและหรือแบบรูปและรายการละเอียดคุณลักษณะเฉพาะของรถบรรทุกขยะ ขนาด 6 ตัน ชนิด 6 ล้อ แบบอัดท้าย ไปพร้อมเอกสารส่วนที่ 1 และเอกสารส่วนที 2  เพื่อประกอบการพิจารณา  หลักฐานดังกล่าวนี้องค์การบริหารส่วนตำบลพิหารแดงจะยึดไว้เป็นเอกสารของทางราชการ
		สำหรับแคตตาล็อกที่แนบให้พิจารณา  หากเป็นสำเนารูปถ่ายจะต้องรับรองสำเนาถูกต้องโดยผู้มีอำนาจทำนิติกรรมแทนนิติบุคคล  หากคณะกรรมการประกวดราคามีความประสงค์จะขอต้นฉบับแคตตาล็อก ผู้ประสงค์จะเสนอราคาต้องน้ำต้นฉบับมาให้คณะกรรมการประมูลด้วยระบบอิเล็กทรอนิกส์ตรวจสอบภายใน  15  วัน
		4.5  ผู้ประสงค์จะเสนอราคาต้องส่งตัวอย่างของพัสดุที่เสนอ  จำนวน.......-......เพื่อใช้ในการตรวจทดลองหรือประกอยการพิจารณาและหรือประกอบสัญญา ทั้งนี้ องค์การบริหารส่วนตำบล    พิหารแดง จะไม่รับผิดชอบในความเสียหายใด ๆ  ที่เกิดขึ้นแก่ตัวอย่างดังกล่าว  ตัวอย่างที่เหลือหรือไม่ใช้แล้ว  องค์การบริหารส่วนตำบลพิหารแดงจะคืนให้แก่ผู้ประสงค์จะเสนอราคา
		4.6  ก่อนยื่นเอกสารประกวดราคาซื้อด้วยวิธีการทางอิเล็กทรอนิกส์  ผู้ประสงค์จะเสนอราคาควรตรวจดูร่างสัญญา รายละเอียดคุณลักษณะเฉพาะ ฯลฯ  ให้ถี่ถ้วนและเข้าใจเอกสารประกวดราคาทั้งหมดเสียก่อนที่จะตกลงยื่นข้อเสนอตามเงื่อนไขในเอกสารประกวดราคาซื้อด้วยวิธีการทางอิเล็กทรอนิกส์
		4.7  ผู้ประสงค์จะเสนอราคาจะต้องยื่นเอกสารประมูลซื้อด้วยวิธีการทางอิเล็กทรอนิกส์ จ่าหน้าซองถึงประธานคณะกรรมการประมูลตามโครงการ  โดยระบุไว้ที่หน้าซองว่า  “เอกสารประมูลซื้อตามเอกสารประมูลซื้อด้วยระบบอิเล็กทรอนิกส์เลขที่ E 1/2558 “ยื่นต่อคณะกรรมการดำเนินการประมูลตามโครงการในวันที่  24  สิงหาคม 2558ตั้งแต่เวลา  10.00น. – 11.30น.  ณ  ห้องศูนย์รวมข้อมูลข่าวสารการจัดซื้อจัดจ้างระดับอำเภอเมืองสุพรรณบุรี จังหวัดสุพรรณบุรี
		เมื่อพ้นกำหนดเวลายื่นเอกสารประกวดราคาซื้อด้วยวิธีการทางอิเล็กทรอนิกส์แล้วจะไม่รับเอกสารเพิ่มเติมโดยเด็ดขาด

		คณะกรรมการดำเนินการประมูลจะดำเนินการตรวจสอบคุณสมบัติของผู้ประสงค์จะเสนอราคาแต่ละรายว่าเป็นผู้ประสงค์จะเสนอราคาที่มีผลประโยชน์ร่วมกันกับผู้ประสงค์จะเสนอราคารายอื่น หรือเป็นผู้มีผลประโยชน์ร่วมกันระหว่างผู้ประสงค์จะเสนอราคากับผู้ให้บริการตลาดกลางอิเล็กทรอนิกส์ตามข้อ 1.6(1) ณ วันประกาศประมูลซื้อด้วยระบบอิเล็กทรอนิกส์หรือไม่พร้อมทั้งตรวจสอบข้อเสนอตามข้อ 3.2  และแจ้งผู้ประสงค์จะเสนอราคาแต่ละรายทราบผลการพิจารณาเฉพาะของตนทางไปรษณีย์ลงทะเบียนตอบรับ หรือวิธีอื่นใดที่มีหลักฐานว่า ผู้ประสงค์จะเสนอราคารับทราบแล้ว
		หากปรากฏต่อคณะกรรมการดำเนินการประมูล  ก่อนหรือในขณะที่มีการเสนอราคาด้วยวิธีการทางอิเล็กทรอนิกส์  ว่ามีผู้ประสงค์จะเสนอราคาหรือผู้มีสิทธิเสนอราคากระทำการอันเป็นการขัดขวางการแข่งขันราคาอย่างเป็นธรรมตามข้อ  1.6 (2) และคณะกรรมการดำเนินการประมูลจะตัดรายชื่อผู้ประสงค์จะเสนอราคาหรือผู้มีสิทธิเสนอราคารายนั้นออกจาการเป็นผู้มีสิทธิเสนอราคา และองค์การบริหารส่วนตำบลพิหารแดงจะพิจารณาลงโทษผู้ประสงค์จะเสนอราคา หรือผู้มีสิทธิเสนอราคาดังกล่าเป็นผู้ทิ้งงาน
		ผู้ประสงค์จะเสนอราคาที่ไม่ผ่านการคัดเลือกเบื้องต้น เพราะเหตุเป็นผู้ประสงค์จะเสนอราคาที่มีผลประโยชน์ร่วมกันกับผู้ประสงค์จะเสนอราคารายอื่น  หรือเป็นผู้มีผลประโยชน์ร่วมกันระหว่างผู้ประสงค์จะเสนอราคากับผู้ให้บริการตลาดกลางอิเล็กทรอนิกส์  ณ วันประกาศประมูลซื้อด้วยระบบอิเล็กทรอนิกส์ หรือเป็นผู้ประสงค์จะเสนอราคาที่กระทำการอันเป็นการขัดขวางการแข่งขันราคาอย่างเป็นธรรมหรือผู้ประสงค์จะเสนอราคาที่ไม่ผ่านคุณสมบัติทางด้านเทคนิค  อาจอุทธรณ์คำสั่งดังกล่าวต่อผู้ว่าราชการจังหวัด ภายใน 3 วัน นับแต่วันที่ได้รับแจ้งจากคณะกรรมการดำเนินการประมูล การวินิจฉัยอุทธรณ์ของผู้ว่าราชการจังหวัดให้ถือเป็นที่สุด
		หากปรากฏต่อคณะกรรมการดำเนินการประมูลว่า กระบวนการประมูลซื้อด้วยระบบอิเล็กทรอนิกส์ ประสบข้อขัดข้องจนไม่อาจดำเนินการต่อไปให้แล้วเสร็จภายในเวลาที่กำหนดไว้ คณะกรรมการดำเนินการประมูลจะสั่งพักกระบวนการเสนอราคาโดยมิให้ผู้แทนผู้มีสิทธิเสนอราคาพบปะหรือติดต่อสื่อสารกับบุคคลอื่นและเมื่อแก้ไขข้อขัดข้องแล้ว  จะให้ดำเนินกระบวนการเสนอราคาต่อไปจากขั้นตอนที่ค้างอยู่ภายในเวลาของการเสนอราคาที่ยังเหลือก่อนจะสั่งพักกระบวนการเสนอราคา  แต่ต้องสิ้นสุดกระบวนการเสนอราคาภายในวันเดียวกัน เว้นแต่คณะกรรมการดำเนินการประมูลเห็นว่ากระบวนการเสนอราคาจะไม่แล้วเสร็จได้โดยง่ายหรือข้อขัดข้องไม่อาจแก้ไขได้  ประธานคณะกรรมการดำเนินการประมูลจะสั่งยกเลิกกระบวนการเสนอราคาและกำหนด วัน เวลา และสถานที่ เพื่อเริ่มต้นกระบวนการเสนอราคาใหม่  โดยจะแจ้งให้ผู้มีสิทธิเสนอราคาทุกรายที่อยู่ในสถานที่นั้นทราบ
		คณะกรรมการดำเนินการประมูลสงวนสิทธิในการตัดสินใจดำเนินการใด ๆ  ระหว่างการประมูลซื้อเพื่อให้การประมูลซื้อเกิดประโยชน์สูงสุดต่อทางราชการ
		4.8  ผู้ประสงค์จะเสนอราคาที่ได้รับการคัดเลือกให้เป็นผู้มีสิทธิเสนอราคาจะต้องปฏิบัติ  ดังนี้
			(1)  ผู้เสนอราคาจะต้องรับการอบรมวิธีการประมูลด้วยระบบอิเล็กทรอนิกส์ตามวัน เวลา สถานที่ ที่ทางราชการกำหนดอันจะแจ้ให้ทราบภายหลัง  โดยผู้เสนอราคาจะได้รับเลขประจำตัว (User ID) และรหัสผ่าน (Password)  เมื่อผู้เสนอราคาผ่านคุณสมบัติ เงื่อนไข และข้อเสนอทางด้านเทคนิคแล้ว
			(2)  ปฏิบัติตามเงื่อนไขที่ระบุไว้ในหนังสือแสดงเงื่อนไขการซื้อและการจ้างโดยการประมูลด้วยระบบอิเล็กทรอนิกส์ที่ได้ยื่นมาพร้อมกับชองข้อเสนอทางเทคนิค
			(3)  ราคาเริ่มต้นของการประมูลซื้อด้วยระบบอิเล็กทรอนิกส์จะต้องเริ่มต้นที่  
2,300,000.-  บาท(-สองล้านสามแสนบาทถ้วน-)
			(4)  ราคาที่เสนอจะต้องเป็นราคาที่รวมภาษีมูลค่าเพิ่ม และภาษีอื่น ๆ (ถ้ามี) รวมค่าใช้จ่ายทั้งปวงไว้ด้วยแล้ว

			(5)  ผู้มีสิทธิเสนอราคาต้อง  LOG IN  เข้าสู่ระบบ
			(6)  ผู้มีสิทธิเสนอราคาที่  LOG IN  แล้วจะต้องดำเนินการเสนอราคาโดยราคาที่เสนอในการประมูลซื้อด้วยระบบอิเล็กทรอนิกส์ จะต้องต่ำกว่าราคาเริ่มต้นในการประมูลฯ  					(7)  ห้ามผู้มีสิทธิเสนอราคาถอนการเสนอราคา และเมื่อการประมูลฯ เสร็จสิ้นแล้ว  จะต้องยืนยันราคาต่อผู้ให้บริการตลาดกลางอิเล็กทรอนิกส์  ราคาที่ยืนยันจะต้องตรงกับราคาที่เสนอหลังสุด
  (8)  ผู้มีสิทธิเสนอราคาที่ได้รับคัดเลือกให้เป็นผู้ชนะการเสนอราคา ต้องรับผิดชอบค่าใช้จ่ายเป็นการให้บริการเสนอราคาทางอิเล็กทรอนิกส์และค่าใช้จ่ายในการเดินทางของผู้ให้บริการตลาดกลางอิเล็กทรอนิกส์ทั้งนี้จะแจ้งให้ทราบในวันเสนอราคา
 (9)  การประมูลใช้แบบปิดราคา(Sealed Bid Auction ) เป็นการประมูล
แข่งขันเสนอราคาต่ำสุดและไม่มีการเสนอลดราคาขั้นต่ำ
 (10) ผู้ค้าจะเสนอราคาที่ใดก็ได้ ยกเว้น สำนักงานของตลาดกลาง
 (11) กรณีราคาต่ำสุดเท่ากันหลายราย ผู้ที่เสนอราคาก่อนเป็นผู้ชนะการ
ประมูล
			(12) กรณีมีการเสนอราคาใหม่ ผู้เสนอราคาต้องเสนอราคาต่ำกว่าที่เคยเสนอราคาไว้เดิม
 (13) ระยะเวลาการประมูล 30 นาที ไม่มีต่อเวลา ก่อนหมดระยะเวลาการประมูล 5 นาทีระบบจะไม่แสดงสถานะของผู้ค้ำ (ซ่อนสัญลักษณ์ค้อน)
	5.  หลักประกันซอง
		ผู้ประสงค์จะเสนอราคาต้องวางหลักประกันซองพร้อมกับการยื่นซองข้อเสนอด้านเทคนิค  จำนวน  115,000.-บาท  (-หนึ่งแสนหนึ่งหมื่นห้าพันบาทถ้วน-)โดยหลักประกันซองจะต้องมีระยะเวลาการค้ำประกันตั้งแต่วันยื่นซองข้อเสนอทางด้านเทคนิค  ครอบคลุมไปจนถึงวันสิ้นสุดการยืนราคา  โดยหลักประกันให้ใช้อย่างหนึ่งอย่างใด ดังต่อไปนี้
		5.1  เงินสด
		5.2  เช็คที่ธนาคารสั่งจ่ายให้แก่องค์การบริหารส่วนตำบลพิหารแดง  โดยเป็นเช็คลงวันที่ที่ยื่นซองข้อเสนอทางด้านเทคนิค  หรือก่อนหน้านั้นไม่เกิน  3  วันทำการของทางราชการ
		5.3  หนังสือค้ำประกันของธนาคารในประเทศตามแบบหนังสือค้ำประกันดังระบุในข้อ1.5(1)
		5.4  หนังสือค้ำประกันของบริษัทเงินทุนหรือบริษัทเงินทุนหลักทรัพย์ที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจค้ำประกันตามประกาศของธนาคารแห่งประเทศไทย  ซึ่งได้แจ้งเวียนชื่อให้ส่วนราชการต่าง ๆ  ทราบแล้ว  โดยอนุโลมให้ใช้ตามแบบหนังสือค้ำประกันดังระบุในข้อ  1.5 (1)	
		5.5  พันธบัตรรัฐบาลไทย
		       หลักประกันของตามข้อนี้  องค์การบริหารส่วนตำบลพิหารแดง  จะคืนให้ผู้ประสงค์จะเสนอราคาหรือผู้ค้ำประกันภายใน  15 วัน นับถัดจากวันที่ได้พิจารณาในเบื้องต้นเรียบร้อยแล้ว  เว้นแต่ผู้มีสิทธิเสนอราคารายที่คัดเลือกไว้ซึ่งเสนอราคาต่ำสุด  จะคืนให้ต่อเมื่อได้ทำสัญญาหรือข้อตกลง หรือเมื่อผู้มีสิทธิเสนอราคาได้พ้นจากข้อผูกพันแล้ว
*การยึดหลักประกันซอง องค์การบริหารส่วนตำบล จะยึดหลักประกันซองของผู้มี
สิทธิเสนอราคา ในกรณีอย่างหนึ่งอย่างใด หรือหลายอย่าง ดังต่อไปนี้					
(1) ผู้มีสิทธิเสนอราคา ไม่ Log in เข้าระบบในระยะเวลาการประมูล เว้นแต่ จะเป็น
เหตุสุดวิสัย และได้แจ้งให้คณะกรรมการหรือตลาดกลางทราบภายในระยะเวลาการประมูล

(2) ผู้มีสิทธิเสนอราคา Log in แล้ว แต่ไม่มีการเสนอราคาภายในเวลาที่กำหนด
 หรือเสนอราคาผิดเงื่อนไขที่กำหนดโดยเสนอราคาสูงกว่าหรือเท่ากับราคาเริ่มต้นประมูล
(3) ผู้มีสิทธิเสนอราคาไม่ลงลายมือชื่อในแบบยืนยันราคาสุดท้าย
(4) ผู้ชนะการประมูลไม่ไปทำสัญญา
(5) ผู้ค้าที่ยื่นเอกสารปลอม
(6) ผู้มีสิทธิเสนอราคาที่เสนอราคาผิด เว้นแต่ เป็นเหตุสุดวิสัยหรือโทรศัพท์ไปยัง
หมายเลขที่ตลาดกลางกำหนด เพื่อแจ้งความประสงค์และระบุราคาที่จะเสนอแล้วส่งแบบฟอร์มยืนยันการประมูลผ่านโทรสาร
 (7)ผู้ค้าที่มีพฤติการณ์สมยอมราคา หรือหลีกเลี่ยง หรือขัดขวางการแข่งขันราคา
อย่างเป็นธรรม
 (8)ผู้มีสิทธิเสนอราคาที่ไม่ยืนยันราคาสุดท้ายซึ่งต้องตรงกับราคาประมูลครั้ง
สุดท้ายทั้งนี้ ผู้ชนะการประมูลที่ไม่ยอมไปทำสัญญาตามข้อ (4) จะถูกยึดหลักประกันซองในอัตราร้อยละ 5 ของวงเงินราคาที่จัดหา ส่วนผู้ค้า/ผู้มีสิทธิเสนอราคาที่ผิดเงื่อนไขตามข้อ (1) , (2) , (3) , (5) , (6) , (7) และ (8) จะถูกยึดหลักประกันซองในอัตราร้อยละ 2.5 ของวงเงินราคาที่จัดหา

	6.  หลักเกณฑ์และสิทธิในการพิจารณาราคา
		6.1  ในการประมูลซื้อด้วยระบบอิเล็กทรอนิกส์นี้องค์การบริหารส่วนตำบลพิหารแดง      จะพิจารณาตัดสินด้วยราคารวม
		6.2  หากผู้ประสงค์จะเสนอราคารายใดมีคุณสมบัติไม่ถูกต้องตามข้อ 2  หรือยื่นหลักฐานการเสนอราคาไม่ถูกต้อง  หรือไม่ครบถ้วนตามข้อ 3 หรือยื่นเอกสารประกวดราคาซื้อด้วยวิธีการทางอิเล็กทรอนิกส์ไม่ถูกต้องตามข้อ  4  แล้ว  คณะกรรมการดำเนินการประมูลจะไม่รับพิจารณาข้อเสนอของผู้ประสงค์จะเสนอราคารายนั้น  เว้นแต่เป็นข้อผิดพลาด หรือผิดหลงเพียงเล็กน้อย หรือผิดพลาดไปจากเงื่อนไขของเอกสารประมูลซื้อด้วยระบบอิเล็กทรอนิกส์ในส่วนที่มิใช่สาระสำคัญ  ทั้งนี้เฉพาะในกรณีที่พิจารณาเห็นว่าจะเป็นประโยชน์ต่อองค์การบริหารส่วนตำบลพิหารแดงเท่านั้น
		6.3  องค์การบริหารส่วนตำบลพิหารแดง สงวนสิทธิไม่พิจารณาราคาของผู้ประสงค์จะเสนอราคาโดยไม่มีการผ่อนผันในกรณีดังต่อไปนี้
			(1)  ไม่ปรากฏชื่อผู้ประสงค์จะเสนอราคารายนั้นในบัญชีผู้รับเอกสารประมูลซื้อด้วยวิธีการทางอิเล็กทรอนิกส์ หรือในหลักฐานการรับเอกสารประกวดราคาซื้อด้วยระบบอิเล็กทรอนิกส์ขององค์การบริหารส่วนตำบลพิหารแดง
			(2)  เสนอรายละเอียดแตกต่างไปจากเงื่อนไขที่กำหนดในเอกสารประมูลซื้อด้วยระบบอิเล็กทรอนิกส์ที่เป็นสาระสำคัญ  หรือมีผลทำให้เกิดความได้เปรียบเสียเปรียบแก่ผู้ประสงค์จะเสนอราคารายอื่น
		6.4  ในการตัดสินการประมูลซื้อด้วยระบบอิเล็กทรอนิกส์ หรือในการทำสัญญา  คณะกรรมการดำเนินการประมูลซื้อหรือองค์การบริหารส่วนตำบลพิหารแดง  มีสิทธิให้ผู้ประสงค์จะเสนอราคาชี้แจงข้อเท็จจริง สภาพ ฐานะ หรือข้อเท็จจริงอื่นใดที่เกี่ยวข้องกับผู้ประสงค์จะเสนอราคาได้  องค์การบริหารส่วนตำบลพิหารแดงมีสิทธิที่จะไม่รับราคาหรือไม่ทำสัญญา  หากหลักฐานดังกล่าวไม่มีความเหมาะสม หรือไม่ถูกต้อง
		6.5  องค์การบริหารส่วนตำบลพิหารแดง ทรงไว้ซึ่งสิทธิที่จะไม่รับราคาต่ำสุดหรือราคาหนึ่งราคาใดหรือราคาที่เสนอทั้งหมดก็ได้  และอาจพิจารณาเลือกซื้อในจำนวนหรือขนาด หรือเฉพาะรายการหนึ่งรายการใด หรืออาจจะยกเลิกการประมูลซื้อด้วยระบบอิเล็กทรอนิกส์โดยไม่พิจารณาจัดซื้อเลยก็ได้

สุดแต่จะพิจารณาทั้งนี้ เพื่อประโยชน์ของทางราชการเป็นสำคัญ  และให้ถือว่าการตัดสินขององค์การบริหารส่วนตำบลพิหารแดงเป็นเด็ดขาดผู้ประสงค์จะเสนอราคาหรือผู้มีสิทธิเสนอราคาจะเรียกร้องค่าเสียหายใดๆ มิได้ รวมทั้งองค์การบริหารส่วนตำบลพิหารแดง จะพิจารณายกเลิกการประมูลซื้อด้วยระบบอิเล็กทรอนิกส์  และลงโทษผู้มีสิทธิเสนอราคาเป็นผู้ทิ้งงานไม่ว่าจะเป็นผู้มีสิทธิเสนอราคาที่ได้รับการคัดเลือกหรือไม่ก็ตาม  หากมีเหตุที่เชื่อได้ว่าการเสนอราคากระทำการโดยไม่สุจริต เช่น การเสนอเอกสารอันเป็นเท็จ หรือใช้ชื่อบุคคลธรรมดาหรือนิติบุคคลอื่นมาเสนอราคาแทน  เป็นต้น
		6.6  ในกรณีที่ปรากฏข้อเท็จจริงภายหลังจากการปะมูลซื้อด้วยระบบอิเล็กทรอนิกส์ว่าผู้ประสงค์จะเสนอราคาที่ได้รับการคัดเลือกเป็นผู้มีสิทธิเสนอราคาที่มีผลประโยชน์ร่วมกันกับผู้มีสิทธิเสนอราคารายอื่น หรือเป็นผู้มีผลประโยชน์ร่วมกันระหว่างผู้มีสิทธิเสนอราคากับผู้ให้บริการตลาดกลางอิเล็กทรอนิกส์ วันประกาศประมูลซื้อด้วยระบบอิเล็กทรอนิกส์ หรือเป็นผู้มีสิทธิเสนอราคาที่กระทำการอันเป็นการขัดขวางการแข่งขันราคาอย่างเป็นธรรม ตามข้อ 1.6 องค์การบริหารส่วนตำบลพิหารแดง มีอำนาจที่จะตัดรายชื่อผู้มีสิทธิเสนอราคาดังกล่าว และองค์การบริหารส่วนตำบลพิหารแดงจะพิจารณาลงโทษผู้มีสิทธิเสนอราคารายนั้นเป็นผู้ทิ้งงาน
	7.  การทำสัญญาซื้อขาย
		7.1  ในกรณีที่ผู้ชนะการประมูลซื้อด้วยระบบอิเล็กทรอนิกส์ (ผู้ค้า)  สามารถส่งมอบสิ่งของได้ครบถ้วนภายใน 5 วันทำการของทางราชการ นับแต่วันที่ทำข้อตกลงซื้อ  องค์การบริหารส่วนตำบลพิหารแดง  อาจจะพิจารณาจัดทำข้อตกลงเป็นหนังสือ  แทนการทำสัญญาตามแบบสัญญาดังระบุในข้อ  1.4  ก็ได้
		7.2  ในกรณีที่ผู้ชนะการประมูลซื้อด้วยระบบอิเล็กทรอนิกส์ไม่สามารถส่งมอบ สิ่งของได้ครบถ้วนภายใน 5 วันทำการของทางราชการ หรือองค์การบริหารส่วนตำบลพิหารแดง เห็นว่าไม่สมควรจัดทำข้อตกลงเป็นหนังสือตามข้อ 7.1 ผู้ชนะการประมูลซื้อด้วยระบบอิเล็กทรอนิกส์จะต้องทำสัญญาซื้อขาย ตามแบบสัญญาดังระบุในข้อ1.4 ภายใน 5  วันนับถัดจากวันที่ได้รับแจ้งและจะต้องวางหลักประกันสัญญาเป็นจำนวนเงินเท่ากับร้อยละห้า  (5%)  ของราคาสิ่งของที่ประมูลซื้อด้วยระบบอิเล็กทรอนิกส์ได้ให้องค์การบริหารส่วนตำบลพิหารแดง  ยึดถือไว้ในขณะทำสัญญา โดยใช้หลักประกันอย่างหนึ่งอย่างใดดังต่อไปนี้
			(1)  เงินสด
			(2)  เช็คที่ธนาคารสั่งจ่ายให้แก่องค์การบริหารส่วนตำบลพิหารแดง  โดยเป็นเช็คลงวันที่ที่ทำสัญญาหรือก่อนหน้านั้นไม่เกิน 3  วันทำการของทางราชการ
			(3)  หนังสือค้ำประกันของธนาคารภายในประเทศ  ตามแบบหนังสือค้ำประกัน  ดังระบุในข้อ 1.5 (2)
			(4)  หนังสือค้ำประกันของบริษัทเงินทุน  หรือบริษัทเงินทุนหลักทรัพย์  ที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจค้ำประกันตามประกาศของธนาคารแห่งประเทศไทยซึ่งได้แจ้งเวียนชื่อให้ส่วนราชการต่าง ๆ  ทราบแล้วโดยอนุโลมให้ใช้ตามแบบหนังสือค้ำประกัน  ดังระบุในข้อ  1.5 (2)
			(5)  พันธบัตรรัฐบาลไทย
		หลักประกันนี้จะคืนให้โดยไม่มีดอกเบี้ยภายใน  15  วันนับถัดจากวันที่คู่สัญญาพ้นจากข้อผูกพันตามสัญญาซื้อขายแล้ว
	8. อัตราค่าปรับ
		ค่าปรับตามแบบสัญญาซื้อขายข้อ 10  ให้คิดในอัตราร้อยละ  0.20ต่อวัน

	9.  การรับประกันความชำรุดบกพร่อง
		ผู้ชนะการประมูลซื้อด้วยระบบอิเล็กทรอนิกส์  ซึ่งได้ทำข้อตกลงเป็นหนังสือหรือทำสัญญาซื้อขายตามแบบดังระบุในข้อ  1.4  แล้วแต่กรณี  จะต้องรับประกันความชำรุดบกพร่องของสิ่งของที่ซื้อขายที่เกิดขึ้นภายในระยะเวลาไม่น้อยกว่า  1ปี........--.........เดือน  นับถัดจากวันที่ผู้ซื้อรับมอบ  โดยผู้ขายต้องรีบจัดการซ่อมแซมแก่ไขให้ใช้การได้ดีดังเดิมภายใน  15  วัน นับถัดจากวันที่ได้รับแจ้งความชุรดบกพร่อง
	10.  ข้อสงวนสิทธิในการเสนอราคาและอื่น ๆ
		10.1  เงินค่าพัสดุสำหรับการซื้อครั้งนี้  ได้มาจากเงินอุดหนุนและเงินงบประมาณรายได้องค์การบริหารส่วนตำบลพิหารแดง  
การลงนามในสัญญาจะกระทำได้ต่อเมื่อองค์การบริหารส่วนตำบล  ได้รับอนุมัติเงิน
จากงบประมาณเงินอุดหนุนและเงินงบประมาณรายได้ดังกล่าว  แล้วเท่านั้น
		10.2  เมื่อองค์การบริหารส่วนตำบลพิหารแดง  ได้คัดเลือกผู้มีสิทธิเสนอราคารายใดให้เป็นผู้ขายและได้ตกลงซื้อสิ่งของตามการประมูลซื้อด้วยวิธีการทางอิเล็กทรอนิกส์แล้ว  ถ้าผู้ขายจะต้องสั่ง  หรือนำสิ่งของดังกล่าวเข้ามาจากต่างประเทศ  และของนั้นต้องนำเข้ามาโดยทางเรือในเส้นทางที่มีเรือไทยเดินอยู่  และสามารถให้บริการรับขนได้ตามที่รัฐมนตรีว่าการกระทรวงคมนาคมประกาศกำหนด  ผู้มีสิทธิเสนอราคาซึ่งเป็นผู้ขายจะต้องปฏิบัติตามกฎหมายว่าด้วยการส่งเสริมการพาณิชยนาวี  ดังนั้น
			(1)  แจ้งการสั่งหรือนำสิ่งของที่ซื้อขายดังกล่าวเข้ามาจากต่างประเทศต่อกรมเจ้าท่าภายใน  7  วัน นับตั้งแต่วันที่ผู้ขายสั่ง หรือซื้อขายของจากต่างประเทศ  เว้นแต่เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นใด
			(2)  จัดการให้สิ่งของที่ซื้อขายดังกล่าวบรรทุกโดยเรือไทย  หรือเรื่อที่มีสิทธิเช่นเดียวกับเรือไทยจากต่างประเทศมายังประเทศไทย  เว้นแต่จะได้รับอนุญาตจากกรมเจ้าท่าให้บรรทุกสิ่งของนั้นโดยเรืออื่นที่มิใช่
เรือไทย  ซึ่งจะต้องได้รับอนุญาตเช่นนั้นก่อนบรรทุกของลงเรืออื่น  หรือเป็นของที่รัฐมนตรีว่าการกระทรวงคมนาคมประกาศยกเว้นให้บรรทุกของลงเรืออื่น
			(3)  ในกรณีที่ไม่ปฏิบัติตาม (1) หรือ (2)  ผู้ขายจะต้องรับผิดตามกฎหมายว่าด้วยการส่งเสริมการพาณิชยนาวี
		10.3  ผู้ประสงค์จะเสนอราคาซึ่งได้ยื่นเอกสารประมูลซื้อด้วยระบบอิเล็กทรอนิกส์ต่อองค์การบริหารส่วนตำบลพิหารแดงแล้ว  จะถอนตัวออกจากการประกาศราคาฯ มิได้  และเมื่อได้รับการคัดเลือกให้เป็นผู้มีสิทธิเสนอราคาแล้ว  ต้องเข้าร่วมเสนอราคาด้วยระบบอิเล็กทรอนิกส์ตามเงื่อนไขที่กำหนดในข้อ 4.8 (4) (5) (6) และ (7)  มิฉะนั้น  องค์การบริหารส่วนตำบลพิหารแดงจะริบหลักประกันซองจำนวนร้อยละ 2.5  ของวงเงินที่จัดหาทันที  และอาจพิจารณาเรียกร้องให้ชดใช้ความเสียหายอื่น  (ถ้ามี)  รวมทั้งอาจพิจารณาให้เป็นผู้ทิ้งงานได้  หากมีพฤติกรรมเป็นการขัดขวางการแข่งขันราคาอย่างเป็นธรรม
		10.4  ผู้มีสิทธิเสนอราคาซึ่งองค์การบริหารส่วนตำบลพิหารแดง  ได้คัดเลือกแล้วไม่ไปทำสัญญาหรือข้อตกลงภายในเวลาที่ทางราชการกำหนด ดังระบุไว้ในข้อ 7  องค์การบริหารส่วนตำบลพิหารแดงจะริบหลักประกันซอง หรือเรียกร้องจากผู้ออกหนังสือค้ำประกันของทันที  และอาจพิจารณาเรียกร้องให้ชดใช้ความเสียหายอื่น (ถ้ามี) รวมทั้งจะพิจารณาให้เป็นผู้ทิ้งงานตามระเบียบของทางราชการ	

   10.5  องค์การบริหารส่วนตำบลพิหารแดง  สงวนสิทธิที่จะแก้ไขเพิ่มเติมเงื่อนไขหรือข้อกำหนดในแบบสัญญาให้เป็นไปตามความเห็นของสำนักงานอัยการสูงสุด (ถ้ามี)





องค์การบริหารส่วนตำบลพิหารแดง
วันที่4เดือนสิงหาคมพ.ศ. 2558

